《孝烈祠乐章二首 其二》
明代·黄佐

濮山㟪崔兮濮水漻泬，高贤愉愉兮繄孝而烈穆。

并骋兮槃桓，愉桑梓兮涕潺湲。象舆轙兮憺容与，灵临飨兮福我士女。

矫扬光兮宴娭，永山侧兮云施。般姚姚兮裔裔，灵何为兮汪然逝。

褰雾縠兮窅冥冥，山水夕兮含清。春有兰兮秋有菊，结无极兮芳馨。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。